Wwḍen ɣer ssbiṭer, yemmuger-iten-d ufremli ɣef tewwurt, s zzerb i ten-inher ɣer tzeqqa n lɛejlan. Amejjay n tɛessast, mi akken iwala tawla n Lila tuli s waṭas, yerra-as tisegnit, di leɛḍil ad as-d-tader yeffeɣ-d ɣer Tnina d wiyaḍ yettraǧun ɣef tewwurt, yesteqsa-ten amek i d-tebda yir liḥala ideg tella teqcict-agi, terra-as Tnina: − Iḍelli yebda iqreḥ-itt ciṭṭuḥ uqerru-is, teswa kra n tɛeqayin n barasiṭamul. Yella yakan teḥla, teḥla almi d tameddit n wass-a ulac d acu i tt-yuɣen, d acu ur zriɣ ara amek, ukiɣ-d sliɣas tettnazaɛ, aql-aɣ newwi-tt-id.